Hente ut bilder, dokumenter osv. fra død enhet – PC Service TBG
mai 18, 2021 Adrian Halfdan Ulland Tjenester Leave a comment
Har en enhet du hadde manger bilder på tatt kvelden? Det er enda håp for å få gjenopprettet tingene dine og flytte de over til en ny lagringsenhet.
Når en enhet dør så er ofte lagringsenheten i seg selv fortsatt frisk, og gjenoppretting av tapte bilder o.l er en enkel jobb.
Jeg har tidligere erfaring med dette når det gjelder tapte filer fra datamaskiner, så her kan jeg være behjelpelig. Dersom du hadde noe lagret på en spillkonsoll er jeg villig til å prøve, men kan ikke love noe.
Tjenesten er gratis, eneste du betaler for er frakt (begge veier)- og ny lagringsenhet (for eksempel minnepenn).
NB: Om du har tapt bilder på en iOS enhet (for eksempel iPhone) eller en android enhet så kan jeg ikke hjelpe deg. Disse er beskyttet på en måte som gjør det vanskelig å få tilgang uten å reparere enheten først.
Det finnes firmaer dedikert til å hjelpe deg med disse, og anbefaler da disse.
Hvordan er prosessen om jeg sender noe inn?
Den er ganske enkel, når jeg mottar enheten vil jeg finne en måte å redde filene på.
Du vil bli holdt oppdatert.
Når jeg får tilgang til filene, vil jeg utforske alternativer til hvordan du enkelt kan hente de når du får enheten tilbake. Eksempel, du sender inn en død laptop: harddisken i seg selv er frisk, jeg bestiller da en form for adapter slik at du kan koble harddisken i seg selv direkte til en annen enhet via USB.
Jeg vil også forklare hvordan du kommer til filene dine, i tilfelle du ikke har mye erfaring med det fra før.
Hva om jeg ikke skulle få det til? Det er jo en mulighet, da sier jeg tydelig ifra og sender den tilbake om ønsket. Det finnes som nevnt tidligere firmaer som har mange års erfaring med akkurat denne type gjenoppretting og kan nesten garantert hjelpe deg i så fall.
Hvordan vil levering og sending bli håndtert?
Grunnet Covid-19 kommer direkte kontakt med andre til å bli unngått der mulig, derfor er posten det beste alternativet. Dersom du bor i nærheten av Tønsberg kan vi avtale et annet alternativ.
For eksempel: Du legger pakken med utstyret i utenfor din egen dør og jeg drar dit og plukker opp.
Vi avtaler alt om du ønsker å få hjelp, slik at det ikke skjer noen forvirringer.
Jeg ønsker å sende inn en enhet!
Så bra! Du kan ta kontakt enten på e-post til elektro@pcservicetbg.no eller ved å fylle ut skjemaet under!